देश की चौथी सबसे बड़ी दवा कंपनी, पीरामल हेल्थकेयर अब तक कमाई के लिए पेटेंट मुद्दे पर उलझने के बजाए अंतरराष्ट्रीय साझेदारी का सहारा लेती आई है। कमाई का यह मॉडल काफी कामयाब रहा है। इसीलिए तो ग्लैक्सोस्मिथक्लाइन से लेकर अवंतिस तक इस कंपनी का अधिग्रहण करना चाहती है। हालांकि, कंपनी की निदेशक और पीरामल लाइफसाइंसेज की उपाध्यक्ष स्वाति पीरामल के मुताबिक खुद पीरामल हेल्थकेयर इसमें रुचि नहीं रखती। एसोचैम की नई अध्यक्ष ने यह बात कही जो मैथ्यू और वंदना गोम्बर से। पेश हैं उस बातचीत के मुख्य हिस्से : अब देसी फार्मा कंपनियां पार्टनरशिप मॉडल को अपना रही हैं। क्या यह नया ट्रेंड आपके उस स्टैंड को सही ठहराता है, जो आपने सालों पहले लिया था? देखिए, हम साझेदारी पर आधारित इस मॉडल पर बीते 10 सालों से चलते आए हैं। उस वक्त कुछ लोग थे, जो रिसर्च और पार्टनरशिप की अहमियत को सही नहीं मान रहे थे। हालांकि, अब हालात बदल रहे है। आज की तारीख में ऐसे लोगों की कमी नहीं है, जो हमारे मॉडल को अपना रहे हैं। आप अपनी कंपनी में हिस्सेदारी बेचने की किसी भी संभावना से इनकार करती आई हैं, लेकिन कई दिग्गज फार्मा कंपनियां आज भी पीरामल हेल्थकेयर के अधिग्रहण में रुचि रखती हैं। बात क्या है? क्या मूल्यांकन को लेकर कोई दिक्कत है? क्या अभी तक आपके पास अच्छे ऑफर नहीं आए है? मैं पहले भी यह कह चुकी हूं। हम अपना कारोबार नहीं बेचेंगे। हमारा कारोबार काफी अच्छी हालत में है। तो क्या आप नए साझेदारों की तलाश में हैं? हालांकि, हमारे पास आज भी अच्छे ऑफर आ रहे हैं, लेकिन हमारे पास इसके लिए जगह नहीं है। हम एल लिली जैसे अपने मौजूदा साझेदारों से भी नए सौदे लेने की हालत में नहीं हैं। हमारे साइंटिस्ट लिली और मर्क जैसी दिग्गज फार्मा कंपनियों के लिए रिसर्च में पूरी तरह से जुटे हुए हैं। एक बार इनके पूरा होने पर ही हम नए काम ले सकते हैं। यहां एक और बड़ी दिक्कत है। हम एक क्षेत्र में कई कंपनियों से सौदे नहीं ले सकते। क्या रिसर्च का सारा काम पीरामल लाइफसाइंसेज करती है? दवा क्षेत्र में नए शोध का काम पीरामल लाइफसाइंसेज करती है। कॉन्ट्रैक्ट रिसर्च का काम पीरामल हेल्थकेयर के पास है। इस काम में हमारे स्वतंत्र शोध के साथ-साथ इस काम में भी हमारी मदद करते हैं। अब आप एक चैंबर का नेतृत्व कर रही हैं। ऐसे में आप स्वास्थ्य के क्षेत्र में कौन से मुद्दे को सबसे ज्यादा आगे बढ़ाना चाहेंगी? बैंकिंग जैसे सेक्टरों के मुकाबले स्वास्थ्य आज भी काफी कम ध्यान दिया जाता है। इसके लिए नए नियमों और तकनीकों की जरूरत होगी। सबसे पहले तो हम नकली दवाओं के लिए खिलाफ अपनी जंग को जारी रखेंगे। साथ ही, हम सबके लिए स्वास्थ्य बीमा पर भी जोर देंगे। हमें भविष्य को ध्यान में रखकर बनाई गई एक दवा नीति की जरूरत है, जिससे हमें अपनी दवाओं से रिसर्च के लिए पैसे उगाहने में मदद मिलगे। यह काफी जरूरी है। आज दवाओं की कीमत से शोध के लिए पैसे ही नहीं बचते। हमें शोध को भी बढ़ावा देने की जरूरत है। सरकार को मूल्य नियंत्रण के तहत आने वाली दवाओं की सूची में अब और इजाफा नहीं करना चाहिए। इससे हमें शोध के लिए पैसे मिलेंगे।
सवाल-जवाब : स्वाति पीरामल, निदेशक पीरामल हेल्थकेयर
According to Swati Piramal, director of Piramal Healthcare, and vice president of Piramal Lifesciences, the fourth-largest pharmaceutical company in the country, Piramal Healthcare itself is not interested, according to Mathew and Vandana Gomber.
Q & A: Swati Piramal, Director Piramal Healthcare